Source: https://ujkelet.live/2020/02/14/nemetorszag-izrael-melle-allt-a-nemzetkozi-buntetobirosag-joghatosaga-nem-terjed-ki-a-palesztin-teruletekre/comment-page-1/
Timestamp: 2020-02-18 15:19:57
Document Index: 3152734

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

Németország Izrael mellé állt: a Nemzetközi Büntetőbíróság joghatósága nem terjed ki a “palesztin területekre” | Új Kelet online
Kezdőlap Hírek Németország Izrael mellé állt: a Nemzetközi Büntetőbíróság joghatósága nem terjed ki a...
Németország Izrael mellé állt: a Nemzetközi Büntetőbíróság joghatósága nem terjed ki a “palesztin területekre”
Németország pénteken petíciót nyújtott be a Nemzetközi Büntetőbírósághoz (ICC), amelyben azt kérte, hogy amicus curiae (önzetlen tanácsadó) lehessen a tárgyalások során, amelyek azt vizsgálják, hogy a bíróság rendelkezik-e joghatósággal annak eldöntésére, hogy Izrael háborús bűncselekményeket követett el palesztinok ellen a Gázai övezetben, Júdea és Szamáriában (Ciszjordánia) és Kelet-Jeruzsálemben, számolte be a Háárec.
A beadványban Németország támogatta Izrael azon érvét, miszerint a bíróság joghatósága nem terjed ki a fent említett területekre, mivel Palesztina nem olyan állam, amely teljesíti az általános nemzetközi jog valamennyi kritériumát, annak ellenére, hogy csatlakozott az Nemzetközi Büntetőbíróság Római Statútumához.
Németországon kívül Magyarország és Ausztria is benyújtotta kérelmét pénteken az eljárásban való részvételre. Csütörtökön a Cseh Köztársaság szintén amicus curiae bedvánnyal fordult a bírósághoz, akárcsak az Izrael Ügyvédi Kamara.
Németország a hágai bíróság egyik legfontosabb tagállama, álláspontja várhatóan jelentős szerepet játszik majd a tárgyalásokon.
„Palesztina nem rendelkezik, és soha nem rendelkezett olyan joghatósággal, amely szükségeltetik”, hogy felhatalmazza a Bíróságot, hogy gyakorolhassa joghatóságát, zárta a petíció.
A beadvány továbbá azt is hangsúlyozta, hogy támogatja a „tárgyalásos kétállami-megoldást, egy független, demokratikus, szuverén és életképes Palesztina állam kitűzött céljával”.
Valamint a területi határokat csak közvetlen tárgyalások útján lehet meghatározni, és ez nem a bíróság feladata.
Magyarország már múlt hónapban kifejezte támogatását Izrael mellett.
Avichai Mandelblit izraeli főügyész a bejelentést megelőzően ismertette jogi véleményét, miszerint a Nemzetközi Büntetőbíróság nem rendelkezik joghatósággal Júdea és Szamáriában és Gázában. Okai között szerepel, hogy csak egy szuverén állam adhat a Nemzetközi Büntetőbíróságnak felhatalmazást, és a palesztinok nem felelnek meg ennek a kritériumnak.
Hámori Éva 2020-02-14 at 21:58
Ha Bensouda azt írta, amit, akkor azok a cselekmények igazak lehetnek. Ezek után nem értem, hogy egyi szavával elismeri, másikkal Izraelnek tulajdonítja azokt a cselekményeket. Akkor most melyik a hihető???